CELEX: 32014D0849
Language: bg
Date: 2014-11-26 00:00:00
Title: 2014/849/ЕС, Евратом: Решение за изпълнение на Комисията от 26 ноември 2014 година за изменение на Решение 90/179/Евратом, ЕИО за разрешаване на Федерална република Германия да използва статистически данни за години преди предпоследната година и да не отчита някои категории сделки или да използва някои приблизителни разчети при изчисляването на базата за собствените ресурси от ДДС (нотифицирано под номер С(2014) 8931)

28.11.2014   
            
            
               BG
            
            
               Официален вестник на Европейския съюз
            
            
               L 343/43
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 26 ноември 2014 година
   за изменение на Решение 90/179/Евратом, ЕИО за разрешаване на Федерална република Германия да използва статистически данни за години преди предпоследната година и да не отчита някои категории сделки или да използва някои приблизителни разчети при изчисляването на базата за собствените ресурси от ДДС
   
      
         (нотифицирано под номер С(2014) 8931)
      
   
   (само текстът на немски език е автентичен)
   
      (2014/849/ЕС, Евратом)
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Договора за създаване на Европейската общност за атомна енергия,
   като взе предвид Регламент (ЕИО, Евратом) № 1553/89 на Съвета от 29 май 1989 г. за окончателни унифицирани схеми за събирането на собствените ресурси, набирани от данък добавена стойност (1), и по-специално член 6, параграф 3, второ тире от него,
   след консултации с Консултативния комитет по собствените ресурси,
   като има предвид, че:
   
               (1)
            
            
               Съгласно член 284 от Директива 2006/112/ЕО на Съвета (2) Германия може да продължи да прилага прагово освобождаване, ако е упражнявала варианта по член 14 от Директива 67/228/ЕИО на Съвета (3). Тези сделки трябва да бъдат взети предвид при определянето на базата за собствените ресурси от ДДС.
            
         
               (2)
            
            
               В писмото си от 29 април 2014 г. (4) Германия поиска да бъде премахнато разрешението, свързано с праговото освобождаване, тъй като тя вече не прилага прагово освобождаване за малките предприятия.
            
         
               (3)
            
            
               Поради това е целесъобразно Решение 90/179/Евратом, ЕИО на Комисията (5) да бъде изменено по съответния начин,
            
         ПРИЕ НАСТОЯЩОТО РЕШЕНИЕ:
   Член 1
   В член 3, първа алинея от Решение 90/179/Евратом, ЕИО думите „за изчисляване на данъка, който не е събран поради праговото освобождаване, предоставено по силата на член 24, параграф 2 от Шестата директива и“ се заличават.
   Член 2
   Адресат на настоящото решение е Федерална република Германия.
   
      Съставено в Брюксел на 26 ноември 2014 година.
      
         
            За Комисията
         
         Кристалина ГЕОРГИЕВА
         
            Заместник-председател
         
      
   
   
      (1)  ОВ L 155, 7.6.1989 г., стр. 9.
   
      (2)  Директива 2006/112/ЕО на Съвета от 28 ноември 2006 г. относно общата система на данъка върху добавената стойност (ОВ L 347, 11.12.2006 г., стр. 1).
   
      (3)  Втора директива 67/228/ЕИО на Съвета от 11 април 1967 г. за хармонизиране на законодателствата на държавите членки относно данъците върху оборота — структура и процедури за прилагане на общата система на данъка върху добавената стойност (ОВ 71, 14.4.1967 г., стр. 1303/67).
   
      (4)  Ares(2014)1340946.
   
      (5)  Решение 90/179/Евратом, ЕИО на Комисията от 23 март 1990 г. за разрешаване на Федерална република Германия да използва статистически данни за години преди предпоследната година и да не отчита някои категории сделки или да използва някои приблизителни разчети при изчисляването на базата за собствените ресурси от ДДС (ОВ L 99, 19.4.1990 г., стр. 28).